Kas miljonite teistega jagatud surm teeb sinu elatud elu väärtuslikumaks? Ma ausalt ei tea. Ühtepidi võib Briti tõsielusarjast "Big Brother" tuntuks saanud ja kõmulehtede orbiidile tiirlema jäänudki Jade Goody olla tänulik, et telekuulsuse tõttu  mäletavad teda peale surma miljonid inimesed. Miljonid, kes muidu poleks eales teada saanud, et selline inimene ülepea olemas oli. Teisalt, kogu maailmale tahetakse end näidata ikka rõõsa ja elujõulisena, mitte surmahaigusest puretuna. See on väärikuse küsimus.